
ΑΠΟΣΠΑΣΜΑ                        

Από το πρακτικό της με αριθ. 23ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 275/2026
Στην Λευκάδα σήμερα  στις 17 του μηνός Ιουλίου του έτους  2026,  ημέρα Παρασκευή  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ αριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και την αρ. 303/30971/2-4-24 εγκ. ΥΠ.ΕΣ. ύστερα από την αριθ. 19005/13.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)
	1
	

	2
	Κωνσταντινίδη Σεβαστή
	2
	

	3
	Αρματάς Γεράσιμος
	3
	

	4
	Μαργέλη Μαρία 
	4
	

	5
	Σέρβος Κων/νος 
	5
	

	6
	Σκληρός Φίλιππος 
	6
	

	7
	Λύγδας Σπυρίδων
	7
	


Τα πρακτικά τηρήθηκαν από τον αναπληρωτή υπεύθυνο γραμματειακής υποστήριξης της Δημοτικής Επιτροπής, Νικόλαο Γληγόρη, υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 3ου θέματος της Η.Δ.
Ο κ. Λύγδας Σπυρίδων, αποχώρησε πριν την συζήτηση του 6ου θέματος της Η.Δ., επανήλθε πριν τη συζήτηση του 13ου θέματος της Η.Δ. και αποχώρησε οριστικά πριν τη συζήτηση του 14ου θέματος της Η.Δ.
Τέθηκαν για συζήτηση τρία (3) θέματα Εκτός Ημερήσιας Διάταξης, τα οποία τα μέλη της Επιτροπής ομόφωνα ψήφισαν να συζητηθούν .

ΘΕΜΑ 1ο  ΕΚΤΟΣ ΗΜΕΡΗΣΙΑΣ ΔΙΑΤΑΞΗΣ:  Απόφαση Δ.Ε. για καθορισμό του αριθμού των προσλαμβανόμενων ατόμων, των ωρών ημερήσιας απασχόλησης και κατανομή των εγκριθεισών ανθρωποωρών του προσωπικού που θα προσληφθεί μερικής ή/και πλήρους απασχόλησης με σχέση εργασίας ιδιωτικού δικαίου ορισμένου χρόνου για την κάλυψη αναγκών καθαριότητας σχολικών μονάδων του Δήμου Λευκάδας για το διδακτικό έτος 2026-2027. 

                                     Εισηγήτρια: Νίκη Στραγαλινού Δ/ντρια Διοικ. Υπηρεσιών  Δήμου Λευκάδας

Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Στραγαλινού η οποία είπε:

Λαμβάνοντας υπόψη τα κάτωθι:

1. Την υπ΄ αριθ. 55472/23.07.2021 (Β’ 3352) απόφαση του ΥΠ. ΕΣ. όπως τροποποιήθηκε με τις υπ΄αριθ. 41797/28.06.2022, υπ. αριθμ. 40936/14.5.2024 (ΦΕΚ 2813/17.5.2024/Β) και υπ. αριθμ. 31715/9.6.2025 (ΦΕΚ 2950/12.6.2025 τ. Β΄) αποφάσεις του,  σχετικά με τη διαδικασία και τα κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής κατάρτισης (ΔΙΕΚ) και των Σχολείων Δεύτερης Ευκαιρίας (ΣΔΕ) της Χώρας από τους Δήμους  με σύμβαση εργασίας ΙΔΟΧ.
2. Το  αρ.  πρωτ.  33390/2026  έγγραφο  του  Υπουργείου  Εσωτερικών  με το οποίο μας  ανακοινώθηκε  η  έκδοση  της   αριθμ. πρωτ. . ΔΙΠΑΑΔ/Φ.ΕΓΚΡ./54/5775/2.6.2026 κοινής απόφασης των Υπουργών Εθνικής Οικονομίας & Οικονομικών και Εσωτερικών, με  την  οποία εγκρίθηκε η πρόσληψη προσωπικού καθαριότητας από ΟΤΑ α΄ βαθμού για την κάλυψη αναγκών σχολικών μονάδων για το έτος 2026 -2027. Πιο συγκεκριμένα εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού καθαριότητας σχολικών μονάδων με σύμβαση εργασίας Ιδιωτικού Δικαίου Ορισμένου Χρόνου στους Δήμους καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2026-2027.

Για τον Δήμο μας αποτυπώνεται  ως εξής:

	ΔΗΜΟΣ
	ΜΕΓΙΣΤΟΣ ΑΡΙΘΜΟΣ

ΩΡΩΝ ΗΜΕΡΗΣΙΑΣ

ΑΠΑΣΧΟΛΗΣΗΣ
	ΜΕΓΙΣΤΟΣ ΑΡΙΘΜΟΣ

ΠΡΟΣΛΑΜΒΑΝΟΜΕΝΩΝ ΑΤΟΜΩΝ

	ΔΗΜΟΣ ΛΕΥΚΑΔΑΣ
	100
	33


Στην ανωτέρω εγκριτική με κάλυψη της δαπάνης μισθοδοσίας εξ΄ ολοκλήρου από τη χρηματοδότηση του οικείου δήμου από το ΥΠ.ΕΣ (από την ειδική επιχορήγηση και τους Κεντρικούς Αυτοτελείς Πόρους των δήμων που εγγράφονται στον Προϋπολογισμό του Υπουργείου Εσωτερικών), τέθηκαν δύο ανώτατα όρια ανά δήμο. Στην πρώτη στήλη του πίνακα αποτυπώνεται ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού και στη δεύτερη στήλη ο μέγιστος αριθμός προσλαμβανομένων ατόμων (τηρούνται σωρευτικά και τα δύο ανώτατα όρια). Ο δήμος καθορίζει τις ώρες ημερήσιας απασχόλησης των ατόμων που προσλαμβάνει οι οποίες δεν δύνανται να είναι λιγότερες των τριών (3) ωρών ημερησίως σε περίπτωση μερικής απασχόλησης, υπό την προϋπόθεση τήρησης των μέγιστων αριθμών που αποτυπώνονται στις δύο (2) στήλες του πίνακα.

Σε περίπτωση που ο Δήμος τηρεί τον μέγιστο αριθμό απασχολούμενων υπαλλήλων, αλλά επιθυμεί να υπερβεί το μέγιστο αριθμό ανθρωποωρών ημερήσιας απασχόλησης που έχουν εγκριθεί από τους αρμόδιους Υπουργούς, έχει τη δυνατότητα να αυξήσει τις συνολικές ώρες ημερήσιας απασχόλησης(σύμφωνα με τις διατάξεις της παρ. γ του άρθρου 8 του ν. 4368/2016 (Α’21)), με κάλυψη της προκαλούμενης δαπάνης στην περίπτωση αυτή από τον ΟΤΑ, είτε από ίδιους πόρους είτε, σύμφωνα με τη δυνατότητα που παρέχουν οι διατάξεις του άρθρου 67 του ν. 5143/2024 (Α΄161), από το ενιαίο ανταποδοτικό τέλος καθαριότητας και φωτισμού του άρθρου 1 του ν. 25/1975 (Α’74), περί του υπολογισμού και τρόπου είσπραξης δημοτικών τελών καθαριότητας και φωτισμού, κατόπιν απόφασης του δημοτικού συμβουλίου.

γ) Πέραν των ανωτέρω εγκρίσεων, οι δήμοι μπορούν να προσλάβουν προσωπικό καθ’ υπέρβαση του μέγιστου αριθμού των ωρών ημερήσιας απασχόλησης του προσλαμβανόμενου προσωπικού και του μέγιστου αριθμού προσλαμβανομένων ατόμων, με αποκλειστική κάλυψη της δαπάνης από ανταποδοτικά τέλη κατόπιν υποβολής αιτήματος ανταποδοτικού χαρακτήρα, σύμφωνα με τις διατάξεις του άρθρου 67 του ν. 5143/2024.

Η πρόσληψη του ανωτέρω προσωπικού θα γίνει σύμφωνα με τις διατάξεις του άρθρου 18 του ν. 3870/2010 (Α’ 138) και της υπ’ αριθμ. 55472/23-7-2021 (Β’ 3352) υπουργικής απόφασης, για τις σχολικές μονάδες πρωτοβάθμιας και δευτεροβάθμιας εκπαίδευσης (συμπεριλαμβανομένων των μειονοτικών σχολείων), με σχέση εργασίας ιδιωτικού δικαίου ορισμένου χρόνου μερικής ή/και πλήρους απασχόλησης, διάρκειας σύμβασης ίσης με το διδακτικό έτος.

Σημειώνεται ότι σύμφωνα με την παρ. 3 του άρθρου 1 της αριθμ. 55472/23-7-2021 απόφασης με
θέμα: «Διαδικασία και κριτήρια για την πρόσληψη προσωπικού καθαριότητας σχολικών μονάδων
Πρωτοβάθμιας και Δευτεροβάθμιας Εκπαίδευσης, Δ.Ι.Ε.Κ. και Σ.Δ.Ε. της Χώρας από τους Δήμους με
σύμβαση εργασίας Ιδιωτικού Δικαίου Ορισμένου Χρόνου» (Β’3352) για τους σκοπούς της απόφασης (επομένως και ως προς τη διάρκεια της σύμβασης) το διδακτικό έτος αρχίζει την 1η Σεπτεμβρίου κάθε έτους και λήγει την 30η Ιουνίου του επόμενου έτους.

Διευκρινίζεται επιπλέον ότι σύμφωνα με την παρ. 6 του άρθρου 2 της ως άνω υπουργικής απόφασης οι επιτυχόντες προσλαμβάνονται βάσει της προτίμησης τους για πρόσληψη σε θέση μερικής ή πλήρους απασχόλησης, σύμφωνα με την αίτησή τους, κατά τη σειρά κατάταξής τους στον πίνακα.

Κατ’ εφαρμογή των διατάξεων του άρθρου 132 του ν. 5090/2024 «Προσλήψεις συγγενών θυμάτων ενδοοικογενειακής βίας – Τροποποίηση υποπερ. ββ) περ.γ’ παρ. 1 άρθρου 18 ν.3870/2010» (Α΄30), μέχρι τη λήξη της προθεσμίας υποβολής αιτήσεων, μπορούν να υποβάλουν αίτηση πρόσληψης και συγγενείς αποβιωσάντων εξαιτίας ενδοοικογενειακής βίας, συνοδευόμενη από τα προβλεπόμενα από την κείμενη νομοθεσία δικαιολογητικά (βλ. υπ’ αριθ. 55472/23-7-2021 Υ.Α. όπως τροποποιήθηκε με την 40936/14-5-2024 όμοια (Β’ 2813)). Στην περίπτωση αυτή, ο δικαιούχος προσλαμβάνεται ως υπεράριθμος για κάθε διδακτικό έτος στο δήμο του οποίου είναι κάτοικος, μη εφαρμοζομένων των κριτηρίων και της διαδικασίας μοριοδότησης που προβλέπονται για τους λοιπούς υποψηφίους.
Σύμφωνα με το άρθρο 57 του ν.4821/2021 οι συναφθείσες συμβάσεις για τον
καθαρισμό των σχολικών κτιρίων δεν υπάγονται στις διατάξεις του ν.4765/2021 (Α’ 6) και δεν
υπόκεινται στους περιορισμούς του άρθρου 6 του π.δ 164/2004, το δε χρονικό διάστημα που
προβλέπεται στην παρ.1 του άρθρου 5 του π.δ 164/2004 (Α’ 134) περιορίζεται στους δύο (2) μήνες.

Επισημαίνεται ότι δεν απαγορεύεται η πρόσληψη συνταξιούχων στις θέσεις προσωπικού καθαριότητας σχολικών μονάδων, με την προϋπόθεση ότι τηρείται το ανώτατο όριο ηλικίας πρόσληψης, που προβλέπεται στο άρθρο 3 της αριθμ. 55472/23-7-2021 υπουργικής απόφασης.

Ως προς την εισαγωγή του προσλαμβανόμενου προσωπικού στο Σύστημα Διαχείρισης Ανθρώπινου

Δυναμικού (Σ.Δ.Α.Δ.) διευκρινίζεται ότι θα εισαχθεί στο Σ.Δ.Α.Δ. ως νέα πρόσληψη.

Κατόπιν των ανωτέρω, θα πρέπει να προβούμε στην έκδοση ανακοίνωσης, σύμφωνα με το υπόδειγμα της υπουργικής απόφασης 55472/23-7-2021 (Β’ 3352), τηρώντας απαρέγκλιτα τις προθεσμίες που τίθενται στο άρθρο 2 αυτής προκειμένου το προσληφθέν, από τους τελικούς πίνακες προσωπικό να έχει ήδη αναλάβει υπηρεσία με την έναρξη του διδακτικού έτους.
Σύμφωνα με τα οριζόμενα στην αριθμ. 55472/23-7-2021 (Β’3352) Υπουργική Απόφαση, όπως τροποποιήθηκε και ισχύει, «Διαδικασία και κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης (Δ.Ι.Ε.Κ.) και των Σχολείων Δεύτερης Ευκαιρίας (Σ.Δ.Ε.) της Χώρας από τους Δήμους με σύμβαση εργασίας ιδιωτικού δικαίου ορισμένου χρόνου» όπως ισχύει, και κατόπιν των μεταβολών που έχουν επέλθει εν τω μεταξύ ως προς τις αρμοδιότητες των συλλογικών οργάνων των ΟΤΑ, ενόψει των ορίων που τίθενται στην εγκριτική ΚΥΑ, με την απόφαση της Δημοτικής Επιτροπής θα πρέπει να καθορίζεται ο αριθμός των προσλαμβανόμενων ατόμων με παράθεση των ωρών ημερήσιας απασχόλησής τους (από τον πολλαπλασιασμό των οποίων προκύπτει η κατανομή των εγκριθέντων ανθρωποωρών ημερήσιας απασχόλησης) και σε περίπτωση κάλυψης δαπάνης από ίδιους πόρους, η εκτίμηση του ύψους της δαπάνης αυτής τόσο για το τρέχον έτος, όσο και για το έτος 2027.

Λαμβάνοντας  υπόψη τα παραπάνω, καθώς και  τις ανάγκες των σχολικών μονάδων του Δήμου μας που καλύπτονται από προσωπικό με σχέση Εργασίας Ιδιωτικού Δικαίου Αορίστου Χρόνου έως σήμερα, παραθέτουμε πίνακα με τον αριθμό των προσλαμβανόμενων ατόμων και των ωρών ημερήσιας απασχόλησής τους με επιπρόσθετη δαπάνη στον προϋπολογισμό του Δήμου.

Πιο συγκεκριμένα υπολογίζονται για τον καθαρισμό των σχολείων: 

α) είκοσι ένα (21)  άτομα με 6,5 ώρες (πλήρη απασχόληση) για τις ακόλουθες σχολικές μονάδες:

 1ο Γυμνάσιο Λευκάδας,  2ο Γυμνάσιο Λευκάδας, Γυμνάσιο Νυδριού, Λύκειο Νυδριού,   1ο Λύκειο Λευκάδας,  2ο Πειραματικό Λύκειο Λευκάδας,  ΕΠΑΛ-Εσπερινό Λευκάδας,  1ο Ημερήσιο ΕΠΑΛ Λευκάδας,  Ειδικό Δημοτικό Νηπιαγωγείο-ΕΕΕΚ, Μουσικό Γυμνάσιο Λύκειο Λευκάδας,  Γυμνάσιο και Λυκειακές Τάξεις Καρυάς, Δημοτικό Σχολείο Βασιλικής, Γυμνάσιο και Λυκειακές τάξεις Βασιλικής,  Δημοτικό Σχολείο Σφακιωτών-Νηπιαγωγείο  Σφακιωτών - ΚΠΕ,  1ο Δημοτικό Σχολείο Λευκάδας,  3ο Δημοτικό Σχολείο Λευκάδας,  4ο Δημοτικό Σχολείο Λευκάδας,  Δημοτικό Σχολείο και Νηπιαγωγείο Λυγιάς, 3ο Νηπιαγωγείο Λευκάδας (Απόλπαινα), 8ο Νηπιαγωγείο Λευκάδας, Δημοτικό Σχολείο Μαραντοχωρίου -Νηπιαγωγείο Σύβρου,  
β) εννέα (9) άτομα  με 5ωρη απασχόληση:, 2ο Δημοτικό Σχολείο Λευκάδας,  6ο Νηπιαγωγείο Λευκάδας, 5ο Νηπιαγωγείο Λευκάδας,  7ο Νηπιαγωγείο Λευκάδας,  Νηπιαγωγείο Τσουκαλάδων, Νηπιαγωγείο Βλυχού, Νηπιαγωγείο Βασιλικής , Νηπιαγωγείο Νικιάνας

γ) τρία (3) άτομα  με 3ωρη απασχόληση: 4ο Δημοτικό Σχολείο Λευκάδας, Δημοτικό Σχολείο Καλάμου, , Νηπιαγωγείο Περιγιαλίου, 

	
	ΠΥΣ
	
	

	
	ΜΕΓΙΣΤΟΣ ΑΡΙΘΜΟΣ ΠΡΟΣΛΑΜΒΑΝΟΜΕΝΩΝ ΑΤΟΜΩΝ
	ΜΕΓΙΣΤΟΣ ΑΡΙΘΜΟΣ ΩΡΩΝ ΗΜΕΡΗΣΙΑΣ ΑΠΑΣΧΟΛΗΣΗΣ
	
	 

	
	33
	100
	
	

	
	1. ΑΡΙΘΜΟΣ ΑΤΟΜΩΝ (καταχωρήστε τον αριθμό ατόμων που θα απασχολούνται για τον καθαρισμό των σχολείων)
	2. ΩΡΕΣ ΗΜΕΡΗΣΙΑΣ ΑΠΑΣΧΟΛΗΣΗΣ (καταχωρήστε τον αριθμό των ωρών ημερήσιας απασχόλησης των ατόμων της προηγούμενης στήλης π.χ 4 ώρες)
	3. ΣΥΝΟΛΟ ΩΡΩΝ ΗΜΕΡΗΣΙΑΣ ΑΠΑΣΧΟΛΗΣΗΣ (υπολογίζεται αυτόματα)
	4. ΕΚΤΙΜΗΣΗ ΕΤΗΣΙΑΣ ΔΑΠΑΝΗΣ ΠΡΟΣ ΚΑΛΥΨΗ ΑΠΌ ΙΔΙΟΥΣ ΠΟΡΟΥΣ (υπολογίζεται αυτόματα)

	ΣΥΝΟΛΟ
	33
	 
	
	

	
	21
	6,5
	136.5
	165.615 

	
	9
	5,0
	45,0
	 

	
	3
	3,0
	9,0
	 

	ΕΛΕΓΧΟΣ
	Ο συνολικός αριθμός ατόμων είναι εντός του πλαισίου της ΠΥΣ
	
	
	Προκαλείται δαπάνη η οποία πρέπει να καλυφθεί από ίδιους πόρους


Πιο συγκεκριμένα, η εκτιμώμενη ετήσια δαπάνη προς κάλυψη από ιδίους πόρους έχει, ως ακολούθως:

	ΣΥΝΟΛΙΚΟΣ ΗΜΕΡΗΣΙΩΝ ΑΝΘΡΩΠΟΩΡΩΝ
	ΣΥΝΟΛΙΚΟΣ ΑΡΙΘΜΟΣ ΑΤΟΜΩΝ
	ΑΡΙΘΜΟΣ  ΩΡΩΝ

ΗΜΕΡΗΣΙΑΣ

ΑΠΑΣΧΟΛΗΣΗΣ ΠΕΡΑΝ ΤΟΥ ΜΕΓΙΣΤΑ ΚΑΘΟΡΙΖΟΜΕΝΟΥ
	ΕΚΤΙΜΩΜΕΝΗ ΕΤΗΣΙΑ ΔΑΠΑΝΗ ΣΕ € ΠΡΟΣ ΚΑΛΥΨΗ ΑΠΟ ΙΔΙΟΥΣ ΠΟΡΟΥΣ

	190,5
	33
	190,5-100=90,5
	90,5χ7,32 ανά ώρα χ 250μερες =  165.615 €


Κατόπιν των ανωτέρω, 

Εισηγούμαστε στη Δημοτική Επιτροπή :

Α.- Την έγκριση πρόσληψης  με σύμβαση εργασίας ιδιωτικού δικαίου ορισμένου χρόνου συνολικά τριάντα τριών (33) ατόμων κλάδου ΥΕ Προσωπικού Καθαριότητας Εσωτερικών Χώρων, ειδικότητας ΥΕ Προσωπικού Καθαριότητας Σχολικών Μονάδων για την καθαριότητα των Σχολικών Μονάδων της Πρωτοβάθμιας και Δευτεροβάθμιας Εκπαίδευσης του Δήμου Λευκάδας, για χρονικό διάστημα ίσο με το διδακτικό έτος, με κάλυψη της μισθοδοσίας των  εκατό (100)   ωρών από χρηματοδότηση  και  των  ενενήντα, πέντε  (90,5) ωρών, ως  αποτυπώνονται κάτωθι,  από  χρηματοδότηση  του  Δήμου  Λευκάδας.

Β.-την κατανομή των εγκριθεισών, από την αριθμ. πρωτ. ΔΙΠΑΑΔ/Φ.ΕΓΚΡ./54/5775/2.6.2026 απόφαση των Υπουργών Οικονομικών και Εσωτερικών, ανθρωποώρες σε θέσεις προσωπικού ΥΕ Προσωπικού Καθαριότητας Εσωτερικών Χώρων / ΥΕ Προσωπικού Καθαριότητας Σχολικών Μονάδων για την πρόσληψη προσωπικού με σχέση εργασίας Ιδιωτικού Δικαίου Ορισμένου Χρόνου, για την κάλυψη των αναγκών καθαριότητας σχολικών μονάδων του Δήμου Λευκάδας, όπως φαίνεται στον παρακάτω πίνακα:

	
	1.ΑΡΙΘΜΟΣ

ΑΤΟΜΩΝ
	2. ΩΡΕΣ

ΗΜΕΡΗΣΙΑΣ

ΑΠΑΣΧΟΛΗΣΗΣ
	3.ΣΥΝΟΛΟ ΩΡΩΝ

ΗΜΕΡΗΣΙΑΣ

ΑΠΑΣΧΟΛΗΣΗΣ
	4. ΕΚΤΙΜΗΣΗ ΕΤΗΣΙΑΣ

ΔΑΠΑΝΗΣ ΠΡΟΣ ΚΑΛΥΨΗ

ΑΠΌ ΙΔΙΟΥΣ ΠΟΡΟΥΣ

	ΣΥΝΟΛΟ
	33
	100 
	190,5
	165.615 €

	
	21
	6,5
	136,5
	 

	
	9
	5,0
	45,0
	 

	
	3
	3,0
	9,0
	 


 Πιο συγκεκριμένα, η εκτιμώμενη ετήσια δαπάνη προς κάλυψη από ιδίους πόρους έχει, ως ακολούθως:

165.615,00 €


 Σύμφωνα με την υπ. αριθμ. 1676/17.7.2026 βεβαίωση της Δ/νσης Οικονομικών Υπηρεσιών για την κάλυψη της δαπάνης μισθοδοσίας τριάντα τριών (33) θέσεων κλάδου ΥΕ Προσωπικού Καθαριότητας Εσωτερικών Χώρων, ειδικότητας ΥΕ Προσωπικού Καθαριότητας Σχολικών Μονάδων, που θα προσληφθούν στις σχολικές μονάδες του Δήμου Λευκάδας, κατά το χρονικό διάστημα Σεπτεμβρίου 2026 έως και Ιουνίου 2026, υπάρχουν εγγεγραμμένες πιστώσεις στον προϋπολογισμό του οικονομικού έτους 2026, ενώ το υπολειπόμενο ποσό θα εγγραφεί στην 3η Αναμόρφωση του προϋπολογισμού του οικονομικού έτους 2026.  

ΓΙΑ ΤΟΥΣ ΛΟΓΟΥΣ ΑΥΤΟΥΣ

Μετά από διαλογική συζήτηση, η Δ.Ε.  αφού  έλαβε υπόψη της:

· τις δ/ξεις των άρθρων 8, 9 & 26 του Ν. 5056/2023.

ΑΠΟΦΑΣΙΖΕΙ ΟΜΟΦΩΝΑ

Η απόφαση αυτή πήρε αύξοντα αριθμό: 275/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

